În şedinţa de astăzi a Consiliului Local, Mihai Cilibiu, membru al UNPR, a anunţat cu lacrimi în ochi că demisionează. Imediat după aceea a ieşit din sală. S-a oprit pe hol, în faţa jurnaliştilor, cărora le-a mărturisit că în perioada următoare va dedica mai mult timp familiei sale.

„V-am spus, nu este o decizie politică, deşi m-am consultat cu colegii de partid. Sunt şocat iar din punctul meu de vedere acest om, Lia Olguţa Vasilescu, nu merita ce s-a întâmplat”, a spus, cu vocea gâtuită, Mihai Cilibiu.